Frode Ohr

Frode Ohr (født 1954) er utdannet cand.polit. fra universitetet i Bergen/NHH og har hatt stilling som kommersiell direktør i Fjord1 siden 2012. Han har tidligere være viseadministrerende direktør i Fjord1 MRF (2003-2012), forsker ved Møreforskning Molde (1999–2003), sportslig leder i Molde Fotballklubb og administrerende direktør i Molde Fotball AS  (1996–1998) , assisterende samferdselssjef i Møre og Romsdal fylkeskommune (1989–1995).  

Ohr har hatt styreverv i Kystekspressen ANS, Trafikkterminalen Kristiansund AS, Bolsønes Verft AS, Fjord1 Fylkesbaatane AS, Geiranger Fjordservice AS, MRF Charter AS, Trafikkterminalen Molde AS og Hareid Trafikkterminal AS. Frode Ohr har videre hatt flere sentrale styreverv i Molde Fotballklubb i mer enn ti år, og har vært medlem i den tidligere Profflisensnemda i Norges Fotballforbund (NFF) i flere år, og har siden 2014 vært innvalgt medlem i NFF Klubblisensnemda.    

Ohr har publisert en rapporter og fagartikler innenfor fagområdene regionalanalyser, transportøkonomi og fotballøkonomi, og ga i 2002 ut boka Kampen uten ball – om penger, ledelse og identitet i norsk fotball sammen med medforfatter Hallgeir Gammelsæter. 

Frode Ohr var vokalist sammen med Jøran Nyheim i dansebandet Frode Jørans (2008-2012).

I likhet med ham selv, har også faren hans og broren Øivind sittet i styret til Molde Fotballklubb. Sønnen Stian gjorde karriere som fotballspiller.

 Bibliografi 
 Kampen uten ball – om penger, ledelse og identitet i norsk fotball (2002, Abstrakt forlag), sammen med Hallgeir Gammelsæter, ISBN 8279350578

 Referanser 

Kategori:Norske forfattere
Kategori:Norske forskere